proxectonos/corpus_dominio_legal_administrativo_tmp huggingface dataset:
13/09/2010 | Administración Autonómica
Xunta de Galicia
Consellería do Medio Rural
Departamento Territorial da Coruña
Información pública

ANUNCIO Por esta Xefatura Territorial e a instancia da Sociedade de Caza de Melide, titular do tecor societario C-10.046 “Melide”, con domicilio social a efectos de notificación na avenida América, n.° 11, 15800 Melide, instrúese expediente para a AMPLIACIÓN de 169,7 ha de terreos en réxime cinexético común da parroquia de Baltar. O que se fai público para xeral coñecemento, sinalándose o prazo de vinte días, contado a partir do día seguinte á publicación do presente anuncio, para que as entidades e persoas que se consideren afectadas examinen o expediente que estará á súa disposición no Servizo de Conservación da Natureza, Edif. Adtvo. Monelos, 5.ª planta, praza Luis Seoane, s/n - A Coruña, e donde poderán ver as características da AMPLIACIÓN e presentar durante o mesmo prazo as alegacións que puideran estimar convenientes ó respecto. A Coruña, 31 de agosto de 2010. O XEFE TERRITORIAL DA CONSELLERÍA DO MEDIO RURAL Asdo. Enrique L. de Salvador Sánchez
13/09/2010 | Administración LocalMunicipal
Carral
Regulamento do servizo municipal de axuda no fogar no Concello de Carral

ANUNCIO O Pleno do Concello de Carral, en sesión ordinaria do 26 de agosto de 2010, acordou aprobar inicialmente o Regulamento do servizo municipal de axuda no fogar. En cumprimento do disposto nos artigos 49 e 70.2 da Lei 7/85, do 2 de abril, reguladora das bases de réxime local e no artigo 56 do Real Decreto Lexislativo 781/86, do 18 de abril, sométese o expediente a información pública por período de trinta días hábiles, a contar dende o día seguinte a inserción deste anuncio no Boletín Oficial da Provincia, para que poida ser examinado na Secretaría municipal e se presenten as reclamacións que se estimen oportunas. Se pasado dito prazo non se presentan alegacións, considerarase aprobado definitivamente. Carral, 2 de setembro de 2010. O alcalde Asdo. José Luís Fernández Mouriño
13/09/2010 | Administración LocalMunicipal
Ames
Expedientes para anulación no padrón municipal de habitantes

No Departamento de Estatística do Concello de Ames instrúense expedientes de altas por cambio de residencia e cambios de domicilio dentro do termo municipal, no Padrón municipal de habitantes conforme ao procedemento do art.72 do Regulamento de poboación e demarcación territorial das entidades locais. Non obtendo resultado ao intento de notificación persoal aos interesados, procede, de conformidade co previsto nos artigos 59.5 e 61 da Lei 30/1992, do 26 de novembro, do réxime xurídico das administracións públicas e do procedemento administrativo común, a publicación do presente anuncio no BOP, a fin de que no prazo de dez días contados dende o seguinte á súa publicación, os interesados nos procedementos poidan comparecer no Departamento de Estatística para coñecemento e constancia do contido íntegro do expediente que se indica e, de ser o caso, alegar e presentar os documentos e xustificacións que estimen oportunas. Os expedientes con toda a súa documentación poden ser consultados no Departamento de Estatística das Oficinas Xerais sitas na Praza do Concello núm.2 – Bertamiráns, de luns a venres en horario de 9:00 a 14:00 horas. Ames, 3 de setembro de 2010 O alcalde Carlos A. Fernández Castro
13/09/2010 | Administración LocalMunicipal
Betanzos
Aprobación provisional modificación ordenanza de cementerios

O Pleno da Corporación Municipal deste Concello, en sesión ordinaria realizada el pasado día trinta e un de agosto do ano en curso, entre outros, adoptou acordo de aprobación provisional de modificación da ordenanza fiscal reguladora da taxa polo servizo de cemiterio municipal. De conformidade co artigo 17 do RDL 2/2004 do 5 de marzo, polo que se aproba o texto refundido da Lei reguladora das facendas locais, queda exposto ó público durante o prazo de 30 días, durante os cuales los interesados poderán examinalo y presentar as reclamacións que consideren oportuno. Se non se presentasen reclamacións ou alegacións ó mesmo a modificación desta ordenanza fiscal considerarase definitivamente aprobada. Betanzos, 3 de setembro de 2010. A ALCALDESA-PRESIDENTA, Ado.: Mª Dolores Faraldo Botana.
13/09/2010 | Administración LocalMunicipal
Noia
Urbanismo
Anuncio adaptación dun edificio para uso hoteleiro na rúa Porta da Vila

En cumprimento do establecido no artigo 8º.3) do Decreto 133/2008 do 12 de xuño, polo que se regula a avaliación de incidencia ambiental, faise público que se solicita por D/Dª NOVA NOIA S. L. para adaptación dun edificio destinado a USO HOTELEIRO, na RÚA PORTA DA VILA, Nº 8, Noia, e que durante o período de vinte días hábiles, contados a partir do seguinte ó de inserción do presente anuncio no Boletín Oficial da Provincia, tódolos interesados podrán consultar o expediente e formular as reclamacións ou observacións que estimen oportunas. O expediente podrá consultarse no negociado de urbanismo deste Concello de luns a venres, de 9,00 a 14,00 horas. Noia, 02 de setembro de 2010 O Alcalde Asdo. Rafael García Guerrero
13/09/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 134/2009

Acordo do 26 de agosto de 2010, do Departamento Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica no concello de Santiago de Compostela (expediente IN407A 134/2009). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: modificado I L. M. T. S., C. T. S. rúa do Tomiño. Situación: concello de Santiago de Compostela. Características técnicas: Liña eléctrica de media tensión subterránea a 20 kV, de 520 m de lonxitude, en condutor RHZ1 de 240 mm 2 Al, coa orixe e final na L. M. T. S. subestación San Caetano - rúa do Medio, nas inmediacións do C. T. estación de autobuses, pasando polo novo C. T. tipo subterráneo de 400 kVA en rúa do Tomiño. Concello de Santiago de Compostela. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 26 de agosto de 2010. A xefa territorial Por ausencia O xefe do Servizo de Administración Industrial Artigo 39.3 Decreto 324/2009 (D. O. G. n.º 117 do 16.06.2009) Teresa Luz Najwa Torrades Briñon
13/09/2010 | Administración LocalMunicipal
Vimianzo
Anuncio de aprobación inicial do estudo de detalle para o sinalamento de aliñacións e rasantes e ordenación de volumes nas fincas nomeadas “Daquela Banda” e “Prado do Muíño”

Con data 6 de setembro de 2010, a Xunta de Goberno Local acordou a aprobación inicial do estudo de detalle para o sinalamento de aliñacións e rasantes e ordenación de volumes nas fincas ‘’Daquela Banda’’ e ‘’Prado do Muíño’’, situadas no lugar da Piroga, parroquia de Bamiro, presentado por D. Weiguang Saif Calvero Parreño, en representación de ‘’Herdeiros de Antonio Martínez Prego’’, redactado por D. Camilo Enrique Dumitru Cristian Austrich Anca, arquitecto colexiado nº 3173, visado polo COAG na data 09-02-2010, para sinalamento de aliñacións e rasantes e ordenar volumes de acordo coas especificacións das Normas Urbanísticas de Planeamento de Vimianzo. O dito acordo supón a suspensión de outorgamento de licenzas no ámbito regulado polo Estudo de Detalle por un prazo máximo de dous anos ou ata que se acorde a aprobación definitiva se fose anterior. Sométese a información pública por prazo de 20 días hábiles a partir do día seguinte ó da última publicación deste anuncio, no Boletín Oficial da Provincia, no Diario Oficial de Galicia e nun dos diarios de maior circulación da provincia. Durante o dito prazo as persoas interesadas poderán examinar o seu contido presentándose na casa do Concello, de luns a venres, en horario de 9:00 a 14:00 horas e presentar as alegacións que consideren oportunas. Vimianzo, 7 de setembro de 2010 O alcalde Alejandro Rodríguez Lema
13/09/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.24344. Información pública

ANUNCIO CLAVE: DH. W15.24344 José Ángel López Piñeiro, con DNI XXXXXXXXX con enderezo en Treites-Cespón, 24, Boiro. Solicita AUTORIZACIÓN para peche de parcela, canalización e desvío dun leito público ao seu paso pola parcela n.° 76 do polígono n.° 10, no lugar de Pedriñas, parroquia de Lesón, no concello da Pobra do Caramiñal. A canle actual, de 30,35 m de lonxitude, desviarase cara á estrema da parcela, cunha lonxitude resultante de 35 m, dos cales 5 m canalizaranse con tubo de formigón o 1100 m, enlazando coas obras de drenaxe existentes nas pistas a Santa Cruz (inicio) e á Pobra (remate) mediante uns rexistros. A nova canle será escavada en terra e terá xeometría e pendentes similares á antiga. O peche de parcela realizarase con bloque de formigón de 20 cm de espesor e 1,80 m de altura, revestido polas dúas caras, e piares de formigón armado de 25 cm x 25 cm de sección, asentado sobre unha cimentación de formigón armado. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16 - baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 30 de agosto de 2010. O xefe do Servizo Territorial da Zona Galicia-Centro Philip Anthony El Fari Turanzas
13/09/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 515/2008

Acordo do 25 de agosto de 2010, do Departamento Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica no concello de Cabanas (expediente IN407A 515/2008). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: modificado I L. M. T. S., C. T. C. A Painceira. Situación: concello de Cabanas. Características técnicas: Liña eléctrica de media tensión subterránea a 15/20 kV, de 1.265 m de lonxitude, en condutor RHZ1 de 95 mm 2 Al, coa orixe na L. M. T. A. existente no apoio n.° 10 derivada a C. T. Lavandeira e final no C. T. prefabricado compacto de manobra exterior de 400 kVA a instalar na Painceira. Concello de Cabanas. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 25 de agosto de 2010. A xefa territorial Por ausencia O xefe do Servizo de Administración Industrial Artigo 39.3 Decreto 324/2009 (D. O. G. n.º 117, do 16.06.2009) Juan Pablo Anacabe Amatlle
13/09/2010 | Administración LocalMunicipal
Arzúa
Aprobación inicial do Regulamento do servizo de axuda no fogar

ANUNCIO O Pleno do Concello, na sesión celebrada o día 31 de agosto de 2010, adoptou o acordo de aprobar inicialmente o Regulamento de servizo de axuda no fogar; e, conforme se dispón na súa disposición derrogatoria, derrogar o anterior regulamento regulador do servizo de axuda a domicilio, publicado no Boletín Oficial da Provincia n.º 62, do 17 de marzo de 2009. O que se fai público durante o prazo de trinta días hábiles, a partir do seguinte ao da publicación deste anuncio no Boletín Oficial da Provincia, a fin de que os interesados poidan examinar o expediente e presentar reclamacións e sugerencias, de conformidade co disposto no artigo 49 b), da Lei 7/1985 de 2 de abril, reguladora das Bases do Réxime Local. Faise saber que, no caso de que non se presente ningunha reclamación ou suxerencia, entenderase definitivamente adoptado aquel acordo ata entón provisional. En Arzúa, a 2 de setembro de 2010. O alcalde Asdo.: Xaquín García Couso
13/09/2010 | Administración LocalMunicipal
Zas
Adxudicación definitiva “Construcción rede de saneamento e depuración en Rial de Arriba”

Por Resolución da Alcaldía 21 de maio de 2010, acordouse a adxudicación definitiva das obras “Construcción da rede de saneamiento e depuración en Rial de Arriba (Parroquia de Meanos)”que se cita e polo importe que se indica, o que se publica aos efectos do artigo 138 da Lei 30/2007, do 30 de outubro, de Contratos do Sector Público: a) Organismo: Concello de Zas b) Secretaria Xeral c) Numero de expediente: s/n a) Tipo de contrato: obra b) Descrición do obxecto: Saneamiento e depuración en Rial de Arriba. a) Tramitación: urxente b) Procedemento: negociado a) Prezo 106.140,13€ b) IVE:16.982,42€ c) Total: 123.122,55€ a) Data: 21/05/2010 b) Contratista: Construcciones Fermira S. L, c) Importe adxudicación: 106.140,13€ d) I. V. E.16.982,42€ e) TOTAL: 123.122,55€ En Zas a 25 de Agosto de 2010 O Alcalde, Asdo.: Manuel Muíño Espasandín.
17/09/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: 383/2006

Resolución do 30 de agosto de 2010, do Departamento Territorial da Coruña, pola que se anuncia o levantamento das actas previas á ocupación de bens e dereitos afectados por instalacións eléctricas (Expte.383/2006) - Modificado I L. M. T., C. T., R. B. T., Francos-Reguengo (A Baña). Outorgada a declaración de utilidade pública que leva implícita a urxente ocupación dos bens e dereitos afectados polas instalacións das liñas eléctricas aéreas a 20 kV, a Francos, de 722 m de lonxitude, e a Reguengo de 610 m de lonxitude, coa orixe na L. M. T. Suevos-Francos e final nos centros de transformación a instalar nos lugares de Francos e Reguengo, no termo municipal de A Baña (expte. n.° 383/2006), por resolución deste Departamento Territorial de data 24 de setembro de 2009, a favor da entidade beneficiaria “UNIÓN FENOSA DISTRIBUCIÓN, S. A.”, con enderezo na Avda. de Arteixo, n.° 171, 15007 de A Coruña. Este Departamento Territorial acorda sinala-los días 3 e 4 de novembro de 2010 para o levantamento das actas previas á ocupación, de conformidade cos arts.52 da Lei de Expropiación Forzosa do 16 de decembro de 1954 e 56 do seu Regulamento do 26 de abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de A Baña, deducida da que se someteu a información pública no DOG, BOP e no xornal “El Correo Gallego” de datas 12/05/08, 12/03/08 e 5/03/08, respectivamente, acto ó que deberán concorrer os propietarios propostos das fincas afectadas, ós que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da referida Casa Consistorial. Esta publicación realizarase igualmente ós efectos do artigo 59.4 da Lei 30/1992 do 26 de novembro, de Réxime Xurídico das Administracións Públicas e do Procedemento Administrativo Común, cando os titulares das fincas propostas sexan descoñecidos ou se ignore o lugar de notificación; e así dirixir ó Ministerio Fiscal as dilixencias que se produzan destes, de conformidade con artigo 5.° da citada Lei de Expropiación Forzosa. A Coruña, 30 de agosto de 2010. A xefa territorial Tristana Moraleja Gómez
17/09/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: 261/2009

Resolución do 30 de agosto de 2010, do Departamento Territorial de A Coruña, pola que se anuncia o levantamento das actas previas á ocupación de bens e dereitos afectados por instalacións eléctricas (Expte.261/2009)-L. M. T., C. T., R. B. T. Cabana II (Vimianzo). Outorgada a declaración de utilidade pública que leva implícita a urxente ocupación dos bens e dereitos afectados polas instalacións da liña eléctrica aérea a 20 kV, de 556 m de lonxitude, coa orixe na L. M. T. A. existente O Allo-Vimianzo e final no centro de transformación a instalar Cabana II, no termo municipal de Vimianzo (Expte. n.° 261/2009) por resolución deste Departamento Territorial de data 20 de outubro de 2009, a favor da entidade beneficiaria “ELECTRA DEL JALLAS, S. A.”, con enderezo na praza Constitución, n.° 17, 15270 - CEE (A Coruña). Este Departamento Territorial acorda sinala-los días 27 e 28 de outubro de 2010 para o levantamento das actas previas á ocupación, de conformidade cos arts.52 da Lei de Expropiación Forzosa do 16 de decembro de 1954 e 56 do seu Regulamento do 26 de abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Vimianzo, deducida da que se someteu a información pública no DOG, 130P e no xomal “El Ideal Gallego” de datas 22/07/09, 3/07/09 e 2/07/09, respectivamente, acto ó que deberán concorrer os propietarios propostos das fincas afectadas, ós que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da referida Casa Consistorial. Esta publicación realizarase igualmente ós efectos do artigo 59.4 da Lei 30/1992 do 26 de novembro, de Réxime Xurídico das Administracións Públicas e do Procedemento Administrativo Común, cando os titulares das fincas propostas sexan descoñecidos ou se ignore o lugar de notificación; e así dirixir ó Ministerio Fiscal as dilixencias que se produzan destes, de conformidade con artigo 5.° da citada Lei de Expropiación Forzosa. A Coruña, 30 de agosto de 2010. A XEFA TERRITORIAL Tristana Moraleja Gómez
17/09/2010 | Administración LocalMunicipal
Muros
Inicio procedemento sancionador por infraccións de tráfico

En cumprimento do artigo 59.5 da Lei 30/92, de 26 de novembro do réxime xurídico das administración públicas e do procedemento administrativo común e sendo devoltas polo servicio de correos as notificacións de inicio de expediente sancionador por infraccións de tráfico, comunícolle que a Alcaldía do Concello dictou a seguinte RESOLUCIÓN: 1.- Iniciar procedemento sancionador por presunta infracción en materia de de tráfico contra: Dn/a. MAXIMIANA MOON COLLETTE (expt.082/10), conductor do vehículo BMW 325 1 matrícula 0260-BND, por infracción o artigo 94.2 do Regulamento Xeral de Circulación por ESTACIONAR ONDE OPROHIBE O SINAL, sancionable con multa de 90,00 €. Dn/a. OUSANY S. L. (expt.122/10), tiutlarr do vehículo VOLKSWAGEN PASSAT matrícula 3533-FDB, por infracción o artigo 94.2 do Regulamento Xeral de Circulación por ESTACIONAR EN LUGAR PROHIBIDO (CARGA E DESCARGA), sancionable con multa de 90,00 €. 2.- Concederlle un prazo de quince días para que alegue o que considere oportuno na súa defensa e propoña as probas que estime oportunas.3.- Comunicarlle que o importe da sanción, reducirase nun 50% si realiza o pago dentro dos quince días seguintes á notificación da denuncia, con excepción das infraccións á Lei 30/1995, do 8 de novembro do Seguro Obligatorio de Automóbiles. Muros, 6 de setembro de 2010 O SECRETARIO DA CORPORACIÓN Asdo./ José Manuel González García
08/06/2010 | Administración LocalMunicipal
Carballo
Aprobación provisional crédito extraordinario 1/2010

O Pleno da Corporación, na sesión celebrada o día 31 de maio de 2010, aprobou con carácter provisional do Crédito Extraordinario nº 1/2010 do Presuposto en vigor, financiado coa baixa de crédito según o seguinte desglose: De conformidade co disposto nos artigos 169 e 177.2 do R. D. L.2/2004, Texto Refundido da LRHL, artigos 20.1 e 38.2 do R. D. 500/90, de 20 de abril, o devandito expediente exponse ó público durante un prazo de quince días hábiles, contados a partires do seguinte á data de inserción do presente anuncio no Boletín Oficial da Provincia. Durante este prazo os interesados poderán examina-lo expediente e presentar reclamacións ante o Pleno, segundo establece o artigo 169 do citado R. D. L.2/2004. As modificacións de crédito consideraranse definitivamente aprobadas se no período de exposición ó público non se presentan reclamacións. No caso contrario, o Pleno disporá dun mes para resolvelas, que se contará a partires do día seguinte á finalización do prazo de exposición. Carballo, 1 de xuño de 2010 O Alcalde, Asdo. Evencio Ferrero Rodriguez
08/06/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Departamento Territorial da Coruña
Servizo de Infraestruturas
Pagamento: xuros de demora. Termo municipal: As Pontes de García Rodríguez

Recibido o libramento para o pagamento de IMPORTE: XUROS DE DEMORA, correspondentes a expedientes de expropiación forzosa, instruidos para o termo municipal de AS PONTES, con motivo das obras do Proxecto AC/00/75.1 “AUTOVIA FERROL-VILALBA. TREITO: IGREXAFEITA-ESPIÑAREDO. “ e feito efectivo polo Pagador, foi sinalada por este Servizo de infraestruturas, en cumprimento do disposto no Art.49 do Regulamento de Expropiación Forzosa do 26 de Abril de 1957, a data do pagamento, o cal terá lugar o 10 DE AGOSTO DE 2010 DE 09:30 A 10:00 HORAS. aos propietarios dos terreos que figuran nas relacións adxuntas.0 pagamento efectuarase na Casa Consistorial do CONCELLO DE AS PONTES, polo pagador deste Servizo e en presenza do representante da Administración e do Alcalde e Secretario do devandito Concello. O que faise público para xeneral coñecemento, advertindo aos interesados que o pagamento se fará precisamente aos que figuran como donos da cousa ou titulares do dereito expropiado, non admitíndose presentación senón por medio de poder debidamente autorizado, xa sexa xeral, xa sexa particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o Alcalde ou Secretario do Concello. O XEFE DO SERVIZO, Fdo./ ANTONIO N. LOPEZ GRUEIRO OBRA: AUTOVIA FERROL-VILALBA. TREITO: IGREXAFEITA-ESPIÑAREDO. TERMINO MUNICIPAL: AS PONTES CLAVE DE OBRA: AC/00/75.1
08/06/2010 | Administración LocalMunicipal
Cee
Aprobación provisional dos padróns fiscais de contribuíntes de taxas municipais

ANUNCIO Téndose aprobado provisionalmente, mediante resolución da Alcaldía de data 1 de xuño de 2010, os padróns fiscais de contribuíntes deste Concello polas taxas de recollida do lixo, mantemento do cemiterio municipal e por entrada e saída de vehículos desde a vía pública, correspondentes ao ano 2010, por importes de 232.904,51, 6.665,12 e 8.271,00 €, respectivamente, expóñense ao público polo prazo dun mes, a contar dende o seguinte á publicación do presente anuncio no Boletín Oficial da Provincia, para os efectos da súa consulta e presentación de posibles alegacións polas persoas interesadas. Cee, a 1 de xuño de 2010. O ALCALDE Ramón Vigo Sambade
08/06/2010 | Administración LocalMunicipal
Neda
Aprobación definitiva do orzamento xeral municipal para 2010

Habendo quedado definitivamente aprobado polo Pleno do Concello o presuposto xeral para o exercicio económico do 2010, por acordo adoptado polo Pleno o día 29 de abril do 2010, en cumprimento do que dispón o artigo 169.1 do R. D. Lexislativo 2/2004, de 5 de marzo, faise público que o mesmo, tanto en gastos coma en ingresos ascende a contía que se indica, correspondendo a cada capítulo as cantidades que se expresan no seguinte detalle: Na referida sesión tamén se acordou aproba-lo cadro de persoal e a relación de postos de traballo desta Corporación que, de acordo co que preceptúa o artigo 127 do Real decreto lexislativo 781/1986, do 18 de abril, reprodúcense de seguido: O que se fai público ós efectos establecidos pola lexislación vixente. Vila de Neda, a 1 de xuño do 2010 O ALCALDE.- Asdo./José Ignacio Cabezón Lorenzo.
08/06/2010 | Administración LocalMunicipal
Curtis
Aprobación do padrón fiscal de usuarios do servizo de recollida do lixo do ano 2010

ANUNCIO A Xunta de Goberno Local do día 25 de maio de 2010, por unanimidade de todos os membros presentes, adoptou o seguinte: ACORDO: Primeiro Aprobar o padrón fiscal de usuarios do servizo de recollida do lixo, ordenanza fiscal reguladora n.º 5. Segundo Expoñer ó público o Padrón de Usuarios do ano 2010 por un importe de 283.777,56 €, polo prazo dun mes dende esta publicación. Esta exposición servirá de notificación colectiva a tódolos contribuíntes nos termos establecidos no artigo 102.3 da Lei 58/2003, do 17 de decembro, Xeral Tributaria. Terceiro Contra o padrón de usuarios tódolos interesados poderán interpor recurso de reposición, segundo disposto no artigo 14 do Real Decreto Lexislativo 2/2004, de cinco de marzo, polo que se aproba o texto refundido da Lei Reguladora de Facendas Locais, no prazo dun mes contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes. O recurso entenderase desestimado se non se resolve expresamente no prazo dun mes dende a súa interposición. Contra a desestimación presunta do recurso poderase interpor recurso contencioso administrativo, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativo. Tamén poderá interpor calquera outro recurso que se estime conveniente. Cuarto O pagamento farase efectivo nas entidades financeiras colaboradoras durante o período que vai do día 15 de setembro ó 20 de novembro de 2010, considerándose este o período voluntario de ingreso; asemade a Tesourería establece o fraccionamento semestral. Transcorrido o prazo voluntario de ingreso iniciarase o período executivo e a débeda resultante esixirase polo procedemento de constrinximento, co cargo do 20 por cento e os xuros de mora que se devenguen dende o antedito período. Non obstante, o recargo será do 10 por cento e non se esixirán xuros de mora se a débeda se paga antes de recibila notificación de providencia de constrinximento. Teixeiro, 31 de maio de 2010. O alcalde Javier Francisco Caínzos Vázquez
08/06/2010 | Administración LocalMunicipal
Pontedeume
Anuncio de licitación obras PAC-2

a) Organismo: Concello de Pontedeume b) Dependencia que tramita os expedientes: Secretaría c) Nº expedientes: OA- 08-2010; OA- 09-2010 1.2.- Obras incluidas no Plan Provincial de axuda contra a crise. PAC 2. a) Descripción dos obxectos: 2. a).1.- Reparación de pluviais no Barro e outros 2. a) 2.- Reparación de pluviais en Castrelo e outros b) Lugar de Execución: Concello de Pontedeume. c) Prazo de execución (meses): Seis. a) Tramitación: Ordinaria b) Procedemento: Aberto, cun único criterio de valoración: factor precio.4.1.- Reparación de pluviais no Barro e outros: A: Valor estimado: 38.600,06 €; B. IVE (16%): 6.176,01 €; Importe Total: A+B: 44.776,08 €. 4.2.- Reparación de pluviais en Castrelo e outros: A: Valor estimado: 44.673,60 €; B. IVE (16%): 7.147,78 €; Importe Total: A+B: 51.821,38 €. Provisional: Non se esixe Definitiva: o 5% do precio de adxudicación (excluído o IVE) Entidade: Concello de Pontedeume Enderezo: Rúa Real nº13 Localidade e Código Postal: 15600 Pontedeume Teléfono: 981 433054 Fax: 981 433368 7.- Clasificación do Contratista: Non de esixe. a) Data límite de presentación: dentro do prazo de 26 días naturais, a contar dende o seguinte ao da última publicación do presente anuncio de licitación no BOP ou no DOG, en horario de 9:00 a 14:00 horas. b) Hora límite: ata as 14:00 horas do derradeiro día do prazo de presentación. c) Documentación a presentar: a sinalada na Cláusula 12 do Prego-Tipo de Cláusulas Administrativas Particulares que haberán de rexer para a contratación mediante procedemento aberto (cun único criterio de valoración: factor prezo) das obras comprendidas nos plans provinciais. d) Lugar de Presentación: 1ª.- Entidade: Concello de Pontedeume. Rexistro Xeral 2ª.- Enderezo: Rúa Real nº 13 3ª.- Localidade e Código Postal: 15600 Pontedeume a) Data: o quinto día hábil seguinte ao que remate o prazo de presentación de proposicións. No caso de cadrar en sábado, trasladarase ao día hábil seguinte b) Hora: 12:00 horas 10.- Outras informacións: A obter no lugar e polos medios indicados no punto 6 do presente anuncio e no perfil do contratante: www.pontedeume.es Serán de conta do/s adxudicatario/s os gastos sinalados no Prego-Tipo. O custo do presente anuncio de licitación prorratearase a partes iguais entre os distintos adxudicatarios. Pontedeume, 31 de maio de 2010 O alcalde Gabriel Torrente Piñeiro
08/06/2010 | Administración LocalMunicipal
Carballo
Aprobación provisional expediente suplemento de crédito 1/2010

O Pleno da Corporación, na sesión celebrada o día 31 de maio de 2010, aprobou con carácter provisional o Expediente de Suplemento de Crédito nº 1/2010 do Presuposto en vigor, financiado coa baixa de crédito segundo o seguinte desglose: De conformidade co disposto nos artigos 169 e 177.2 do R. D. L.2/2004, Texto Refundido da LRHL, artigos 20.1 e 38.2 do R. D. 500/90, de 20 de abril, o devandito expediente exponse ó público durante un prazo de quince días hábiles, contados a partires do seguinte á data de inserción do presente anuncio no Boletín Oficial da Provincia. Durante este prazo os interesados poderán examina-lo expediente e presentar reclamacións ante o Pleno, segundo establece o artigo 169 do citado R. D. L.2/2004. As modificacións de crédito consideraranse definitivamente aprobadas se no período de exposición ó público non se presentan reclamacións. No caso contrario, o Pleno disporá dun mes para resolvelas, que se contará a partires do día seguinte á finalización do prazo de exposición. Carballo, 1 de xuño de 2010 O Alcalde, Asdo. Evencio Ferrero Rodriguez
08/06/2010 | Administración LocalMunicipal
Santiago de Compostela
Departamento de Tráfico. Xestión de Multas
Relación edictal de notificacións de denuncia de expedientes sancionadores en materia de tráfico do Concello de Santiago de Compostela

EDICTO Segundo o disposto nos artigos 59.5 e 61 da Lei 30/1992 de 26 de novembro, de réxime xurídico das administracións públicas e do procedemento administrativo común, por non poderse practicar a notificación no último enderezo coñecido, fanse pública a notificación da denuncia dos seguintes expedientes sancionadores en materia de tráfico e seguridade vial que a continuación se relacionan, instruídos polo Departamento de Seguridade Cidadá e Circulación Vial deste Concello. Os expedientes atopánse no Departamento de Xestión de Multas deste Concello. O interesado dispón dun prazo de 15 días, contados a partires do dia seguinte ó da publicación deste anuncio, para presentar por escrito no rexistro do Concello ou de calquera outra administración publica, as alegacións que na súa defensa xulguen conveniente, aportando todos os documentos ou probas que consideren oportunos. O pago da multa poderá facerse efectivo dentro dos trinta días naturais seguintes á publicación deste edicto. Para poder facer dito pago e preciso carta de pago que será emitida na Oficina de Xestión de Multas (rúa Galeras, n.º 13-baixo, 15705 Santiago de Compostela). Dito pago implicará a renuncia a formular alegacións e a terminación do procedemento sen necesidade de ditar resolución expresa. Santiago, a 24 de maio de 2010. O INSTRUCTOR CARLOS VIRGINIA ENRIQUETA IZMAR AWATI
08/06/2010 | Administración LocalMunicipal
Noia
Administración Financeira. Intervención
Anuncio publicación aprobación definitiva do expediente de créditos extraordinarios 2/2010

Aprobación definitiva do expediente de concesión de crédito extraordinario número 2/2010 sobre o orzamento municipal de 2006 prorrogado. Rematado o prazo de exposición ó público do acordo plenario de data 30 de abril de 2010 da aprobación inicial do expediente de concesión de crédito extraordinario número 2/2010 do Orzamento Municipal, sen que se presentase reclamación algunha contra o mesmo, enténdese elevado a definitivo, conforme ó disposto nos artigos 177.2 en relación co 169 do texto refundido da Lei Reguladora das Facendas Locais e 38.3 en relación 20.1 do Real Decreto 500/1990 de 20 de abril. En cumprimento dos artigos 169.3 da citada Lei e 20.3 do Real Decreto 500/1990, de 20 de abril, a que remiten, respectivamente, os artigos 177.2 de aquela e 38.1 de este, faise público o resumo por capítulos do estado de ingresos e gastos trala aprobación do devandito expediente: En virtude do disposto nos artigos 171 en relación co 177 da Lei, e 23.1 en relación do Real decreto citado, contra esta aprobación definitiva poderase interpoñer directamente recurso contencioso-administrativo na forma e prazos que establecen as normas de dita xurisdición. Noia, 31 de maio de 2010 O concelleiro delegado Rosalino García Novo
08/06/2010 | Administración LocalMunicipal
Oleiros
Secretaría Xeral
Aprobación inicial regulamento uso piscinas municipais Oleiros

Ref. Secretaría O pleno municipal, na súa sesión levada a cabo o día 13 de maio do 2010, acordou a aprobación inicial do “Regulamento de Uso das Piscinas municipais de Oleiros (A Coruña)”, polo que de conformidade co establecido no artigo 49) da Lei 7/85 de 2 de abril, de Bases do Réxime Local, o expediente de referencia queda sometido a información pública e audiencia ós interesados polo prazo de 30 días, contados a partir da publicación deste anuncio no Boletín Oficial da Provincia, podendo os interesados examinar dito expediente nas oficinas da Secretaría Municipal, sitas na Casa do Concello, na Praza de Galicia nº 1 – Oleiros (A Coruña), dende as 8’30 ata as 13’00 horas e presentar as alegacións que consideren oportunas. OLEIROS, 28 de maio de 2010. O ALCALDE, Angel Garcìa Seoane.
08/06/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.27229. Reconstrución de baixante

CLAVE: DH W.15.27229 Autopistas del Atlantico, C. E. S. A. con CIF A-15020522, e con enderezo en Rúa Alfredo Viventí, nº 15.15004 A Coruña. Solicita AUTORIZACIÓN para reconstrución, na zona de policía do río Barallobre, no lugar de Carballa, na parroquia de Barallobre, no T. M. de Fene. As obras solicitadas consisten, na reconstrucción baixante de hormigón cunha forte pendente e escalonada no tramo final. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 25 de maio do 2010. O xefe de servizo da Zona Galicia Norte Asdo.: Luís García Alonso.
08/06/2010 | Administración LocalMunicipal
A Coruña
Estatística
Padrón de habitantes

EDICTO Iníciase a incoación de expediente para dar de baixa no padrón de habitantes do Concello da Coruña ós/ás seguintes cidadáns/ás aos/ás que, unha vez intentada a notificación, non se lles puido practicar esta. A dita incoación de expediente ten o obxecto de que a persoa interesada manifeste a súa conformidade coa baixa ou presente as alegacións ou os documentos que considere pertinentes, para o que disporá dun prazo de 15 días desde a súa notificación. Todo isto de acordo co que establecen o art.72 do RD 1612/1996, que modifica o RD 1690/1986; o Regulamento de poboaciónn e demarcación territorial das entidades locais; e a resolución da Subsecretaría do 5 de abril. JULEN LAURA IOANA BERNED ARRIZURIETA ZHAN MAGDA OLGA MABEL SANTAMARTA ESPUIG RUÍZ BEATRICE CIOTOR KAI UWE VICANDI EL ARNOUK MAIA GUANUCHI DO VALE NICOLETA ADRIANA ASTOR GUTIERREZ DE CABIEDES KAUSAR BRANDAN ARINAS BEATO ISBEL CHIPERI ANICULAESEI LUCAS EZEQUIEL CHICOT CLAVAGUERA MANUEL INOCENCIO FERNANDEZ VALDERRAMA KELLERMANN MANUEL DIONISIO CARAVANTE MUÑOZ DE MORALES AVELINDA ROOSE AZAGRA ASSAD CHIDI PLANISI ARBIA COTUT ARNIELLA TELLES GEOFFREY ROBERT COBIAN FERNANDEZ RAMOS ANN MARGARET PEREZ CASTEJON ECH CHARIF ARLETT MACARENA ANDREA GHIURCA PEREZ MINAYO ANTONIO PADUA MOCAN CABODEVILLA LLUIS MANEL KHADRI MAMES NICOLITA VIEGA TARANTO MARIA CARLA OUMOUHOU AZALDEGI HE BOUNOU LARIA JUANA ROSARIO MANERO CHOLAKOV DORIN RIUBRUGENT KALLA KARLA ALEJANDRA ROSY DIAZ VALDES DE LA OSADA A Coruña, 20 de mayo de 2010. EL TENIENTE DE ALCALDE CONCEJAL DELEGADO Fdo. José F. Nogueira Fernández
08/06/2010 | Administración LocalProvincial
Deputación Provincial da Coruña
Tesourería. Unidade de Instrución de Sancións Municipais de Tráfico
Aceptación da delegación de competencias en materia de instrución de expedientes sancionadores por infraccións das normas de tráfico do Concello de Sada

O Pleno da Deputación Provincial da Coruña, na sesión plenaria ordinaria celebrada o vinte e seis de febreiro de dous mil dez, adoptou, entre outros, o seguinte acordo: “33.- ACEPTACIÓN DA DELEGACIÓN DE COMPETENCIAS EN MATERIA DE INSTRUCIÓN DE EXPEDIENTES SANCIONADORES POR INFRACCIÓNS DAS NORMAS DE TRÁFICO DO CONCELLO DE SADA. Aceptar a delegación de competencias en materia de sancións por infracción das normas sobre tráfico, circulación de vehículos a motor e seguridade viaria acordada polo Concello de Sada. O exercicio das competencias delegadas obxecto de aceptación, levarase a cabo nos termos establecidos nas bases e terá efectos dende o momento no que se publique este acordo no Boletín Oficial da Provincia e no Diario Oficial de Galicia conforme ao establecido no artigo 7 do Texto refundido da lei reguladora das facendas locais, aprobado polo Real decreto lexislativo 2/2004 do 5 de marzo”. O que traslado a Vde. para o seu coñecemento e efectos. A Coruña, 3 de xuño de 2010 O PRESIDENTE O SECRETARIO, Asdo.: Salvador Fernández Moreda Asdo.: José Luis Almau Supervía
08/06/2010 | Administración LocalMunicipal
Santiago de Compostela
Departamento de Tráfico. Xestión de Multas
Relación edictal de requirimentos de identificación de expedientes por infraccións en materia de tráfico do Concello de Santiago de Compostela

EDICTO De conformidade co disposto nos artigos 59.5 e 61 da Lei 30/1992, de 26 de novembro, de réxime xurídico das administracións públicas e do procedemento administrativo común, por non terse podido practicar a notificación no último enderezo coñecido, fanse públicos os seguintes requirimentos de identificación do conductor dos vehículos denunciados por infraccións de trafico que se relacionan de seguido. O interesado dispón dun prazo de 15 días, contados a partires do dia seguinte ó da publicación deste anuncio, para identificar mediante escrito presentado no rexistro do Concello ou de calquera outra administración ó conductor responsable da infracción, xa que non identificalo nese prazo ou facelo de xeito incorrecto é motivo de incoación dun novo expediente sancionador en virtude do artigo 72.3 do Real Decreto Lexislativo 339/1990, de 2 de marzo, que tipifica tal conducta como infracción moi grave sancionable cunha multa de 301 euros. De tratarse dunha empresa de aluguer sen conductor a curto prazo, quedan obrigados por lei a remitir unha copia do contrato de arrendamento que o acredite. Santiago, a 24 de maio de 2010. O INSTRUCTOR CARLOS FELICIDAD MARIA BITERI PEREZ CABALLERO
08/06/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Departamento Territorial da Coruña
Servizo de Infraestruturas
Pagamento de xurado

Recibido o libramento para o pagamento de IMPORTE XURADO correspondente a expedientes de expropiación forzosa instruídos para o termo municipal da BAÑA con motivo das obras do proxecto AC/03/008.01.1 “PLAN GALICIA. VARIANTE DE NEGREIRA”, e feito efectivo polo pagador, foi sinalada por este Servizo de Infraestruturas, en cumprimento do disposto no art.49 do Regulamento de Expropiación Forzosa do 26 de abril de 1957, a data do pagamento, o cal terá lugar o 06 DE AGOSTO DE 2010, DE 09.30 A 11.30 HORAS. Aos propietarios dos terreos que figuran nas relacións adxuntas.0 pagamento efectuarase na Casa Consistorial do CONCELLO DA BAÑA polo pagador deste Servizo e en presenza do representante da Administración e do alcalde e secretario do devandito Concello.0 que faise público para xeneral coñecemento, advertindo aos interesados que o pagamento se fará precisamente aos que figuran como donos da cousa ou titulares do dereito expropiado, non admitíndose presentación senón por medio de poder debidamente autorizado, xa sexa xeral, xa sexa particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. O XEFE DO SERVIZO Fdo. ANTONIO N. LOPEZ GRUEIRO RELACION DE PROPIETARIOS QUE SE CITAN OBRA: PLAN GALICIA. VARIANTE DE NEGREIRA TERMO MUNICIPAL: A BAÑA CLAVE DE OBRA: AC/03/008.01.1
08/06/2010 | Administración LocalMunicipal
Noia
Secretaría
Anuncio de nomeamento de alcalde en funcións

De acordo ó establecido no artigo 47 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, faise público que por Resolución da Alcaldía, de data 24 de maio de 2010, nomease alcalde en funcións ao tenente de alcalde D. Rosalino García Novo, durante os días 24 ao 27 de agosto de 2010, ámbolos dous incluídos. Noia, 24 de maio de 2010. O alcalde. Asdo. Rafael García Guerrero.
08/06/2010 | Administración LocalMunicipal
Ponteceso
Intervención - Tesouraría
Aprobación inicial expediente de modificación de créditos número 7 por crédito extraordinario número 2 do orzamento do exercicio 2010

Polo presente faise público que o Pleno do Concello de Ponteceso en sesión ordinaria do día 31 de maio de 2010 acordou aprobar inicialmente o expediente de modificación de créditos núm.07 por crédito extraordinario núm.2, dentro do vixente orzamento municipal de 2010. Todo isto para os efectos indicados polo art.169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais (en diante: TRLRFL) e arts.34, 40, 41, 20 e 22 do R. d. 500/1990, do 20 de abril. En consecuencia, dito expediente queda dispoñible na secretaría do Concello polo prazo de quince días hábiles (que se comezarán a contar a partir do día seguinte ao da publicación deste edicto no BOP), co fin de que os interesados aos que se refire o art.170.1 do citado TRLRFL poidan examinalo e presentar, de ser o caso, reclamacións contra o mesmo e polos motivos taxados que estipula o art.170.2 de dito real decreto 2/2004, as cales deberán dirixirse ao Alcalde-Presidente deste concello e serán resoltas polo Pleno da Corporación, entendendo que o acordo plenario que se cita no parágrafo anterior será definitivo no caso de que non se presente ningunha reclamación e procedéndose á publicación á que fai referencia o art.169.3 do TRLRFL mencionado. Ponteceso, 2 de xuño de 2010. O ALCALDE, Asdo.: José Luis Fondo Aguiar.
08/06/2010 | Administración LocalMunicipal
Curtis
Aprobación do padrón fiscal da taxa municipal de saneamento e abastecemento de auga correspondente ó primeiro trimestre do exercicio 2010

ANUNCIO A Xunta de Goberno Local do día 25 de maio de 2010, por unanimidade de todos os membros presentes, adoptou o seguinte: ACORDO: Primeiro Aprobar o padrón fiscal da taxa municipal pola prestación do servizo de saneamento e abastecemento de auga correspondente ó primeiro trimestre do exercicio 2010. Segundo Expoñer ó público o referido padrón por un importe de 47.858,10 €, polo prazo dun mes dende esta publicación. Esta exposición servirá de notificación colectiva a tódolos contribuíntes nos termos establecidos no artigo 102.3 da Lei 58/2003, do 17 de decembro, Xeral Tributaria. Terceiro Contra o padrón de usuarios tódolos interesados poderán interpor recurso de reposición, segundo disposto no artigo 14 do Real Decreto Lexislativo 2/2004, de cinco de marzo, polo que se aproba o texto refundido da Lei Reguladora de Facendas Locais, no prazo dun mes contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes. O recurso entenderase desestimado se non se resolve expresamente no prazo dun mes dende a súa interposición. Contra a desestimación presunta do recurso poderase interpor recurso contencioso administrativo, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativo. Tamén poderá interpor calquera outro recurso que se estime conveniente. Cuarto O pagamento farase efectivo nas entidades financeiras colaboradoras do 1 ó 30 de xuño do presente ano, considerándose este o período voluntario de ingreso; asemade a Tesourería establece o fraccionamento semestral. Transcorrido o prazo voluntario de ingreso iniciarase o período executivo e a débeda resultante esixirase polo procedemento de constrinximento, co cargo do 20 por cento e os xuros de mora que se devenguen dende o antedito período. Non obstante, o recargo será do 10 por cento e non se esixirán xuros de mora se a débeda se paga antes de recibila notificación de providencia de constrinximento. Teixeiro, 31 de maio de 2010. O alcalde Javier Francisco Caínzos Vázquez
08/06/2010 | Administración LocalMunicipal
Vedra
Secretaría-Intervención
Anuncio devolución avais

A empresa PROMOTORA MATIMÁN, S. L solicitou a devolución das fianzas constituídas para responder da execución das seguintes obrass, incluídas no Fondo Estatal de Inversión Local 2009: Construción peche da parcela do cemiterio de Ponte Ulla Construción dun porche na casa parroquial de San Andrés de Illobre O que se fai público en cumprimento do establecido no art.88-1º, do Regulamento de Contratación das Corporacións Locais, podendo durante o prazo de quince días seguintes á inserción deste anuncio no Boletín Oficial da Provincia, presentarse reclamacións ante o Concello por quen crea ter algún dereito esixible ó adxudicatario, por mor dos contratos garantidos. Vedra, 25 de maio de 2010 O ALCALDE Asdo. Odón C. Cobas García